**อีกมุมที่คุณห้ามพลาด!! ในมหาวิทยาลัยราชภัฏภูเก็ต**

สวัสดีค่ะ ดิฉันนางสาวกนกอร ธิติธัญลักษณ์ ตอนนี้ดิฉันกำลังศึกษาอยู่ที่มหาวิทยาลัยราชภัฏภูเก็ต คณะนิเทศศาสตร์ ภาค กศ.บป 56 ดิฉันที่ที่หนึ่งในมหาลัยฯ มาแนะนำเพื่อนๆ ที่ชอบบรรยากาศชิวๆ สบายๆ แต่ไม่รู้ว่าจะไปที่ไหนของมหาลัยฯดี ดิฉันจึงขอแนะนำเพื่อนๆ ให้มาที่อาคาร 5 ของมหาลัยฯ แล้วลองสังเกตดูดีๆ ว่าตรงนี้มีอะไรที่น่าสนใจรอเพื่อนๆอยู่ ดิฉันบอกให้ก็ได้ค่ะว่านั่นก็คือ “มุมกาแฟ วจก.สุนทรียสนทนา นี่เอง”

ทำไมดิฉันจึงสนใจมุมนี้เป็นพิเศษนั่นเป็นเพราะโดยส่วนตัวแล้วดิฉันชอบที่ที่สงบ ไม่วุ่นวาย นั่งรับลมชิวๆ สบายๆ และมุมกาแฟ วจก. นี้โดนใจสุดๆค่ะ บรรยากาศร่มรื่นลมพัดเย็นสบาย ดิฉันจึงชอบมานั่งทำงาน อ่านหนังสือที่นี่บ่อยๆ อากาศร้อนๆแบบนี้ดิฉันคิดว่าเพื่อนๆคงไม่อยากออกไปข้างนอกกันหรอกค่ะ เพราะฉะนั้นมาเลยค่ะมานั่งรับลมเย็นๆ นั่งจิบกาแฟหรือนั่งเล่น Internet ที่มุมกาแฟ วจก.สุนทรียสนทนากันดีกว่า

และนี่ก็เป็นมุมหนึ่งที่นาสนใจของมหาลัยฯ หรืออาจจะเป็นที่เที่ยวที่อีกที่หนึ่งของเพื่อนๆก็ได้ สำหรับใครที่มองผ่านมุมนี้ไป หรืออาจจะคิดไม่ถึงว่าจะมีมุมดีๆแบบนี้อยู่ล่ะก็มาได้เลยค่ะไม่ใกล้ไม่ไกลอาคาร 5 ชั้นหนึ่งนี่เองค่ะ แล้วเพื่อนๆจะติดใจเหมือนดิฉัน

ยังค่ะ!! ยังไม่หมดแค่นี้นะค่ะ ดิฉันยังมีอีกหนึ่งที่ที่น่าสนใจไม่แพ้กันมาฝากอีกด้วย นั่นก็คือ “บ้านกาแฟ” เป็นร้านอาหารที่น่าสนใจร้านหนึ่งเลยค่ะ อยู่ใกล้กับมหาลัยฯ อีกด้วย ร้านนี้ตั้งอยู่ด้านซ้ายมือใกล้ๆกับ ธนาคารกรุงเทพ ตรงทางเข้าด้านหน้ามหาลัยฯ นี่เองค่ะ สำหรับเพื่อนๆคนไหนที่เบื่ออาหารในมหาลัยฯ แล้วล่ะก็ดิฉันแนะนำให้เพื่อนๆมาทานอาหารที่บ้านกาแฟนี้ได้ค่ะ เพราะที่นี่มีอาหารให้เลือกมากมาย เครื่องดื่มก็มีให้เลือกอีกเยอะ รวมทั้งอาหารหวานก็มีให้เพื่อนๆได้เลือกตามความชอบเลยค่ะ บอกได้คำเดียวค่ะว่าครบจริงๆ ที่สำคัญมี Wifiให้เพื่อนๆได้เล่นอีกด้วย สำหรับเพื่อนๆคนไหนที่ชอบ Up รูปลง Facebook ล่ะก็ห้ามพลาดที่จะมาที่นี่กันนะค่ะ อาหารก็อร่อย บรรยากาศก็ดี เจ้าของร้านก็ใจดีเป็นกันเองสุดๆค่ะ

สถานที่ที่ดิฉันนำมาฝากเพื่อนๆเป็นอย่างไรบ้างค่ะ น่าสนใจหรือเปล่าดิฉันคิดว่าแค่พูดอย่างเดียวคงไม่น่าสนใจเท่าไหร่ ดิฉันอยากให้เพื่อนๆได้ไปสัมผัสกับตัวเองจะดีกว่าค่ะ การเดินทางไปมาก็สะดวกรับลองว่าหากเพื่อนๆได้ไปแล้วล่ะก็จะติดใจจนไม่อยากไปที่อื่นกันเลยทีเดียว หากมีสถานที่ที่น่าสนใจแบบนี้อีกดิฉันจะนำมาฝากเพื่อนอีกแน่นอนค่ะ เพื่อนๆอย่าลืมติดตามกันด้วยนะค่ะ...………สวัสดีค่ะ